**TRIVSELSPLAN FOR SOLTUN BARNEHAGE SA**

Rutiner for et trygt og godt omsorgs- og læringsmiljø i Soltun barnehage og beskrivelse av aktivitetsplikten



**Godkjent av samarbeidsutvalget: 13.09.2021**

**Innhold**

Forord....................................................................................................................................................3

Mål for Soltun barnehage......................................................................................................................4

Lovgrunnlaget........................................................................................................................................4

Definisjon mobbing, hva er mobbing? ................................................................................................. 5

Barnas læring- og utviklingsmiljø ..........................................................................................................6

Soltun barnehages rutiner for å fremme et trygt og godt leke, omsorgs- og læringsmiljø: .................6

Rutiner...................................................................................................................................................7

Diverse maler.........................................................................................................................................8

Litteraturliste................................................................. 11

**Forord**

Endringer i barnehageloven trer i kraft 1. januar 2021. Vi har valgt å kalle det vår «TRIVSELSPLAN» - med fokus på de voksnes ansvar for at barn skal trives i barnehagen og har det bra.

Forskning viser at mobbing også skjer blant små barn. Barnehagen må forebygge, ta ansvar

og gjennomføre gode tiltak. Varme og tydelige voksne tar ansvar! Planen skal være et

verktøy for de voksne i barnehagen til å sikre barna et trygt og godt barnehagemiljø. Vi skal

ha et spesielt søkelys på relasjonene mellom barn/barn og barn/voksen og alle ansatte har

en plikt til å gripe inn, hvis et barn ikke har det bra.

§ 42 og 43 i Lov om barnehager, regulerer den nye aktivitetsplikten barnehagen har for å sikre

barn et trygt og godt psykososialt barnehagemiljø. Vår trivselsplan skal regulere hvordan

styrer håndterer slike saker. Ved kjennskap eller mistanke om at et barn ikke har et trygt

barnehagemiljø, skal barnehagen snarest mulig undersøke saken og sette i verk tiltak. Hvis

en som arbeider i barnehagen får mistanke eller kjennskap til at en voksen krenker et barn,

skal vedkommende straks melde fra til styrer. Styreren skal melde fra til barnehageeieren.

**Mål for Soltun barnehage:**

Tilby alle barna et:

Godt og trygt leke, - omsorgs og læringsmiljø i et inkluderende fellesskap – på barnas

premisser.

Vi skal:

✓ Sette vårt fokus på barnets trivsel – alle barn skal bli sett, hørt og ivaretatt

✓ Ha et godt og tillitsfullt samarbeid med barnas hjem

✓ Ha redskap/verktøy for tiltak hvis/når mistrivsel og/eller mobbing er avdekket

✓ Gi barna sosiale ferdigheter

**Lovgrunnlaget**

**Forskrift om miljørettet helsevern i barnehager og skoler:**

**§ 12 Psykososiale forhold**

Virksomheten skal fremme trivsel og gode psykososiale forhold.

**Lov om barnehager:**

**§ 1 Formål:**

Barnehagen skal i samarbeid og forståelse med hjemmet ivareta barnas behov for omsorg og lek, og

fremme læring og danning som grunnlag for allsidig utvikling. Barnehagen skal bygge på

grunnleggende verdier i kristen og humanistisk arv og tradisjon, slik som respekt for menneskeverdet

og naturen, på åndsfrihet, nestekjærlighet, tilgivelse, likeverd og solidaritet, verdier som kommer til

uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv,

hverandre og naturen. Barna skal utvikle grunnleggende kunnskaper og ferdigheter. De skal ha rett til

medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal

bidra til trivsel og glede i lek og læring, og være et utfordrende og trygt sted for fellesskap og

vennskap. Barnehagen skal fremme demokrati og likestilling og motarbeide alle former for

diskriminering

**§ 41 Nulltoleranse og forebyggende arbeid**

Barnehagen skal ikke godta krenkelser som for eksempel utestenging, mobbing, vold, diskriminering

og trakassering. Alle som arbeider i barnehagen, skal gripe inn når et barn i barnehagen utsettes for

slike krenkelser.

Barnehagen skal forebygge tilfeller hvor barn ikke har et trygt og godt barnehagemiljø ved å arbeide

kontinuerlig for å fremme helsen, trivselen, leken og læringen til barna.

**FNS barnekonvensjon artikkel 12 – medbestemmelse**

Partene skal garantere et barn som er i stand til å danne seg egne synspunkter, retten til fritt å gi

uttrykk for disse synspunkter alle forhold som vedrører barnet, og tillegge barnets synspunkter

behørig vekt i samsvar med dets alder og modenhet.

For dette formål skal barnets særlig gis anledning til å bli hørt i enhver rettslig og administrativ

saksbehandling som angår barnet, enten direkte eller gjennom representant eller et egnet organ, på

en måte som er i samsvar med saksbehandlingsreglene i nasjonal rett.

**Definisjon mobbing, hva er mobbing?**

**Definisjon av mobbing som vi vil legge til grunn:**

Mobbing kan kort defineres som gjentatt negativ eller ondsinnet atferd fra en eller

flere personer, rettet mot en person som har vanskelig for å forsvare seg (Olweus,

1991, 2004).

For at en atferd skal kalles mobbing, er det ikke nok at noen opptrer aggressivt:

- Atferden må gjentas, og det må være ubalanse i styrkeforholdet mellom partene.

- Den eller de som mobber må være den sterkeste parten, eller i hvert fall oppfattes

slik.

Uavhengig av definisjon: Alle barn har rett til å ha det bra og de voksne skal sørge for at

mobbingen/plagingen stopper og har en plikt til å skriftlig redegjøre for hvilke tiltak

barnehagen skal iverksette.

Hva er krenkelse? Dette er et begrep som kan tolkes vidt. Det kan være både direkte og

indirekte handlinger og/eller verbale uttrykk rettet mot barnet. Eksempler på indirekte

krenkelser er utestengning, isolering og baksnakking (FUG, 2017).

For å bekjempe mobbing/krenkelse skal vi ha en felles forståelse for hva det er. Når

personalet oppdager eller blir gjort kjent med at et barn blir krenket skal barnehagen straks

gripe inn og lage en plan for å bedre situasjonen.

**Mobbing kan utføres på flere måter, eksempelvis:**

✓ Fysisk, ved slag, spark, dytting, ødelegging av klær, bøker etc.

✓ Verbalt, ved negative kommentarer, erting og ryktespredning.

✓ Ekskludering, ved å markere avstand, nekte tilhørighet, ved først å gi inntrykk for

aksept og så avvise.

For flere eksempler og informasjon: https://www.udir.no/laring-og-trivsel/mobbing/hva-er-mobbing/Barnas læring- og utviklingsmiljø

**Barnas lærings- og utviklingsmiljø**

Med læringsmiljø forstås de miljømessige faktorene i barnehagen som har innflytelse på

barns sosiale og faglige utvikling.

• **Det psykososiale læringsmiljøet** får konsekvenser for trivsel, helse og yteevne,

mellommenneskelig samspill (relasjoner) og trygghet mot trakassering og psykiske

skadevirkninger (mobbing)

• Barnet utvikler seg gjennom **relasjoner** til både ansatte, foreldre, venner og

omverdenen.

• Barnehagen som læringsmiljø er dermed først og fremst et miljø der barnet opplever

samhørighet innenfor trygge rammer med **empatiske** ansatte som **evner** å planlegge

å gjennomføre aktiviteter og samvær tilpasset barnets funksjonsnivå.

**Dette krever oppmerksomme, vennlige og tilstedeværende ansatte og foreldre.**

**Soltun barnehages rutiner for å fremme et trygt og godt leke,**

**omsorgs- og læringsmiljø:**

|  |  |  |
| --- | --- | --- |
| Personalperspektivet:”møte individets behov for omsorg, trygghet, tilhørighet og anerkjennelse og sikre at barna får ta del i og medvirke i fellesskapet, er viktige verdier som skal gjenspeiles i barnehagen” (Rammeplan, 2017). | Foreldreperspektivet:”Barnehagen skal i samarbeid og forståelse med hjemmet ivareta barnas behov for omsorg og lek, og fremmelæring og danning somgrunnlag forallsidig utvikling.”(Rammeplan, 2017). | Barneperspektivet:”Barnehagen skal anerkjenne og ivareta barndommens egenverdi. Å bidra til at alle barn som går i barnehage, får en god barndom preget av trivsel, vennskap og lek, er fundamentalt” (Rammeplan,2017). |
| Personalet i barnehagen skal:• Være gode rollemodeller for barn og foreldre.• Jobbe aktivt for å skape gode relasjoner til barn og hjemmetsamt sine kollegaer.• Jobbe aktivt med barnas sosiale ferdigheter..• Være kjent med og kunne brukeobservasjoner, barnehagens planer og verktøy.• Være oppmerksomme, vennlige og tilstedeværende ansatte. • Skape et godt samspill ved hjelp av gode beskjeder, ros og oppmuntring, problemløsning og grensesetting.• Innta en positiv holdning til barnehagen å snakke positivt om barn, foreldre og kollegaer• Være tydelige og trygge fagpersoner. | Foreldre skal:• Informere om viktige hendelser i barnets hverdag.• Møte forberedt til foreldrekonferanser.• Følge opp avtaler og være medvirkende i barnas barnehagehverdag.• Være gode rollemodeller.• Delta på fellesarrangement.• Jobbe aktivt for å styrke barnets kompetanse.• Innta en positiv holdning til barnehagen å snakke positivt om andre barn/foreldre. | Barna skal:• Oppleve å ha minst en vennskapsrelasjon.• Ha en primærkontakt.• Møte anerkjennende ansatte.• Vise omsorg• Utøve vanlig folkeskikk. Takke, hilse, si ha det m.m.• Øve på sosiale ferdigheter ut fra alder og modning.• Få mulighet til å påvirke sin egen barnehagehverdag. |

**Rutiner**

Her finner du verktøy som vi skal bruke dersom det oppstår situasjoner med

mobbing/utestengelse/krenkelser/mistrivsel osv. Er du usikker kontakt barnehagen.

Mal aktivitetsplan – sette inn her.

**REFERATMAL «Møte om barnehagemiljø»**

(denne skal ligge i barnemappen med kopi til foresatte)

Møtedato:\_\_\_\_\_\_\_\_\_\_\_\_\_\_\_\_\_\_\_\_\_ År:\_\_\_\_\_\_\_\_\_\_\_\_\_\_\_\_\_\_\_\_\_\_\_

Deltakere på møtet:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| HVA SAKEN GJELDER(Hendelsesforløp, involverte) | TILTAKSom skal iverksettes | ANSVAR |
|  |  |  |
| Evaluering: |

Dato for neste oppfølgingsmøte er satt til:\_\_\_\_\_\_\_\_\_\_\_\_ år:\_\_\_\_\_\_\_\_\_\_\_\_\_\_\_\_\_

Sted, dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift ansatt (ped.leder) underskrift styrer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift foresatte underskrift foresatte

**FORPLIKTENDE TILTAKSPLAN**

Barnets navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Barnehage:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Avdeling:\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Tiltak | Ansvar | Gjennomføring (sign. og dato) |
| Den som observerer gjentakende erting/mobbing/krenkelse informerer ped.leder/styrer straks. Bli enige om tiltak videre. Barnets/foreldrenes subjektive opplevelse skal vektlegges. | Den som observerer.Alle. |  |
| Undersøkelse (innen 7 dager):* Samtale med barn
* Samtale med hjemmet
* Samtale med personalet
* Observasjoner/notater
 | Pedagogisk leder.Styrer. |  |
| Tiltaksplan for å sikre barnet trygg barnehagehverdag:* Hvilke problemer skal løses
* Hva har barnehagen planlagt
* Når skal tiltakene gjennomføres
* Hvem som skal gjennomføre tiltakene
* Når skal tiltakene evalueres
 | Styrer. |  |
| Foreldre som den/de som blir mobbet og den /de som mobber blir informert og tatt med på råd (situasjonsavhengig). | Pedagogisk leder.Styrer. |  |
| Evaluering av tiltakene som er iverksatt etter samtaler og observasjon av barna. Løpende evaluering og kontakt med hjemmene. | Pedagogisk leder.Styrer. |  |
| Oppfølgingssamtaler med foreldre/barn gjennomføres innen 14 dager. | Pedagogisk leder. Styrer.Hjemmet. |  |
| Stadig evaluering til saken er løst. | Pedagogisk leder,Styrer,Hjemmet. |  |
| Melding til barnehageeier:* Informasjon om iverksatt tiltaksplan
 | Styrer. |  |

**Mal for tiltaksplan:**

|  |
| --- |
| **Tiltaksplan** Arbeidsperiode |
| **Sammenheng:**Beskriv kort problemstillingen – utfordringen |  |
| **Mål**Hva vil jeg/avdelingen oppnå |  |
| **Tiltak:**Hvilke handlinger/aktiviteter skal settes i gang for å nå målet? |  |
| **Evaluering** Nådde vi målet? Hvorfor/hvorfor ikke? |  |
| **Nytt mål** |  |
| **Tiltak** |  |

Litteraturliste

www.lovdata.no

https://www.udir.no/laring-og-trivsel/stottemateriell-til-rammeplanen/trivselsveileder/

https://www.udir.no/laring-og-trivsel/rammeplan/

https://www.udir.no/laring-og-trivsel/mobbing/

https://www.fhi.no/fp/oppvekst/fakta-om-mobbing-blant-barn-og-unge/

https://www.fug.no/hvordan-forstaa-begrepet-krenkelse-i-kap-9-a.6026614-148207.htm